b'\n_START_ARTICLE_\nStobi\n_START_PARAGRAPH_\nStobi (v stari gr\xc5\xa1\xc4\x8dini: \xce\xa3\xcf\x84\xcf\x8c\xce\xb2\xce\xbf\xce\xb9 makedonsko: \xd0\xa1\xd1\x82\xd0\xbe\xd0\xb1\xd0\xb8, Stobi) je bil neko\xc4\x8d anti\xc4\x8dno mesto Paionia, ki so ga kasneje prevzela Kraljevina Makedonija, nato postalo prestolnica rimske provnice Druge Makednije (danes v bli\xc5\xbeini Gradskega, v Republiki Makedoniji), danes pa je to najbolj znano arheolo\xc5\xa1ko nahajali\xc5\xa1\xc4\x8de v Makedoniji. Ostanki mesta Stobi se nahajajo tam, kjer se v Vardar izliva Crna reka,  njegov najve\xc4\x8dji desni pritok. Stobi je bil strate\xc5\xa1ko pomemben in je bil tako voja\xc5\xa1ki kot trgovski center, saj se nahaja na glavni prometni \xc5\xbeili od Donave do Egejskega morja.'